SET อ่อนตัว เลือกซื้อ 10 หุ้นตัว TOP
นักวิเคราะห์มองดัชนีหุ้นไทย (SET) วันนี้มีโอกาสปรับตัวลงเนื่องจากตลาดไม่มีปัจจัยบวกใหม่ ขณะที่ปัจจัยชี้นำจากภายนอกส่วนใหญ่มีทิศทางเป็นลบ
2 พ.ย. 2560

ข่าวหุ้นธุรกิจออนไลน์รายงาน เช้านี้ ณ เวลา 9.20 น. ค่าเงินบาทอยู่ที่ 33.95 บาทต่อเหรียญ ขณะที่ตลาดหุ้นเอเชียปรับตัวลง โดยได้รับแรงกดดันจากตลาดหุ้นนิวยอร์กที่ปิดลบเมื่อคืน เนื่องจากความกังวลเกี่ยวกับสถานการณ์การเมืองในต่างประเทศ ซึ่งรวมถึงเหตุการณ์โจมตีกรุงลอนดอน และข่าวชาติอาหรับได้ประกาศตัดความสัมพันธ์ทางการทูตกับกาตาร์
นักวิเคราะห์มองดัชนีหุ้นไทย (SET) วันนี้มีโอกาสปรับตัวลงเนื่องจากตลาดไม่มีปัจจัยบวกใหม่ ขณะที่ปัจจัยชี้นำจากภายนอกส่วนใหญ่มีทิศทางเป็นลบ หุ้นเด่นเลือก BCH  RCL MTLS HANA EA BPP MTLS TISCO WORK และ GFPT
 
บล.ธนชาต ระบุในบทวิเคราะห์ (6 มิ.ย.) การหยุดผลิตน้ำมันชั่วคราวในแหล่ง S1 ของ PTTEP (คาดส่งผลกระทบต่อกำไรประมาณ 6.5 ล้านบาท/วัน จากคาดการณ์กำไรปีนี้ทั้งปีที่ 1.9 หมื่นล้านบาท) และราคาน้ำมันดิบ Brent ที่ปรับลดลง 1% จะกดดันหุ้นกลุ่มพลังงานอย่าง PTT PTTEP วันนี้ กรอบ 1,562-1,575 จุด
ทำอะไรดี: แนะนำ “Selective” กลุ่มหุ้นพื้นฐานดี ที่คาดว่าจะถูกเพิ่มใน SET50/100 อย่าง MTLS  (เร่งขยายสาขาเท่าตัวเป็น 4000 สาขาภายในปี 2020 หนุนสินเชื่อขยายตัว 58% ปีนี้ และ 48-40% ในปี 2018-19 ขณะที่ดอกเบี้ยในประเทศขึ้นช้าทำให้ต้นทุนการเงินต่ำ 3.2% ปีนี้, คาดกำไรขยายตัว 64-60% ปี 2017-18, TradeCode ให้เป้าหมายระยะสั้นที่ 34.75 บาท) EA และ WORK  (Consensus ปรับประมาณการกำไร และเป้าหมายพื้นฐานขึ้น +1.7% และ +1.4% w-w – ดูเพิ่มใน The Revision วันนี้)
ซื้อ” BCH  (TP 14.8) มีพัฒนาการดีกว่ากลุ่มจากจำนวนผู้ป่วยเริ่มฟื้นตัว, WMC มีผลการดำเนินงานดีขึ้น, และโรงพยาบาล 4 แห่งกลับมาให้บริการเต็มตัวตั้งแต่ 3Q17 หนุนรายได้เพิ่มขึ้น คาดกำไรเติบโต 16% ปีนี้
 
บล.กรุงศรี ระบุในบทวิเคราะห์ (6 มิ.ย.) มีมุมมองเป็นกลางถึงลบ คาด SET มีโอกาสลดลง เนื่องจากตลาดไม่มีปัจจัยบวกใหม่ขณะที่ปัจจัยชี้นำจากภายนอกส่วนใหญ่มีทิศทางเป็นลบ โดยตลาดหุ้นดาวโจนส์และตลาดหุ้นยุโรป รวมถึงราคาน้ำมันดิบปรับตัวลงเนื่องจากกังวลปัญหาการเมืองในตะวันออกกลาง ส่วนปัจจัยในประเทศถูกกดดันจากข่าว PTTEP ประกาศหยุดผลิตแหล่ง S1 เป็นการชั่วคราวคาดกระทบกำไรสุทธิ PTTEP ปีนี้ประมาณ 5.5%(EPS 0.3) และ PTT ประมาณ 0.8%(0.27) บนสมมติฐานว่า PTTEP หยุดผลิต 7 เดือนในช่วงเวลาที่เหลือของปีนี้ อย่างไรก็ตาม คาดว่านักลงทุนจะยังเก็งไรในหุ้นขนาดกลางถึงเล็กเหมือนกับในช่วงสัปดาห์ที่ผ่านมา โดยเน้นหุ้นที่แนวโน้มผลประกอบการ 2Q17 จะออกมาดี (MTLS HANA) หุ้นที่คาดว่าจะเข้าคำนวนใน SET50/100 รอบใหม่ SET50 (EA BPP MTLS TISCO) และ SET 100 (WORK GFPT)
กลยุทธ์การลงทุนวันนี้ : Selective Buy หุ้นเก็งกำไรระยะสั้น : RCL (ซื้อเก็งกำไร/เป้าหมาย BVPS ที่ 10.4 บาท) ค่าระวางเรือคอนเทนเนอร์ (SCFI) เพิ่มขึ้นสู่ระดับ 175 จุด เพิ่มขึ้น 50%qoq และ 172%yoy ทำสถิติสูงสุดในรอบ 2 ปี ต้นทุนน้ำมันยังทรงตัว คาดหนุนผลประกอบการ 2Q17 พลิกมีกำไร ขณะที่ราคาหุ้นยังซื้อขายต่ำกว่า Book Value (BVPS 10.4 เทียบกับภูมิภาคซื้อขายเท่า Book Value ที่ 1 เท่า
 
 
บล.แอพเพิล เวลธ์ ระบุในบทวิเคราะห์ (6 มิ.ย.) หลังจากมีข่าว PTTEP ต้องหยุดผลิตโครงการ S1 ในบริเวณพื้นที่ ส.ป.ก. และประเด็นการตัดสัมพันธ์การทูตระหว่างซาอุ ฯ กับกาตาร์ อาจส่งผลให้ข้อตกลดกำลังการผลิตน้ำมันของโอเปกไม่ประสบความสำเร็จ ส่วนมาตการควบคุมอัตราแลกเปลี่ยนของ ธปท. ยังไม่มีการควบคุมเงินต่างประเทศที่เข้ามาเก็งกำไรระยะสั้น กลยุทธ์การลงทุน วาง Filter แนวรับสำคัญที่ 1,560 จุด และแนวต้าน 1,575 จุด โดยยังรอประเมินผลการประชุม ECB และการเลือกตั้งอังกฤษในวันพฤหัสนี้